title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2008

text:
               25.9.2010

               SK

               Úradný vestník Európskej únie

               L 252/124

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2008
   (2010/510/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2008 spolu s odpoveďami strediska (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0091/2010),

               1.

               udeľuje riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 118.

      (2)  Ú. v. ES L 248, 16.9.2002, s. 1.

      (3)  Ú. v. ES L 39, 13.2.1975, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/125

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2008 spolu s odpoveďami strediska (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0091/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže Európsky parlament udelil 23. apríla 2009 riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2007 (5) a v uznesení, ktoré je súčasťou rozhodnutia o absolutóriu, Parlament okrem iného upozornil na pripomienky Dvora audítorov týkajúce sa vysokého podielu prenesených a zrušených rozpočtových prostriedkov, potreby stanoviť v rámci plánovania vhodné ciele a ukazovatele a nevyhnutnosti stanoviť jasné prepojenie medzi cieľmi a rozpočtovými prostriedkami potrebnými na ich dosiahnutie;

               1.

               vyjadruje spokojnosť so skutočnosťou, že podľa názoru Dvora audítorov je ročná účtovná závierka agentúry za rozpočtový rok 2008 zákonná a správna;

      Výkonnosť

               2.

               blahoželá stredisku, že mu Dvor audítorov udelil kladné vyhlásenie o vierohodnosti za rozpočtový rok 2008, a to nielen v súvislosti s účtovnou závierkou, ale aj s príslušnými transakciami; konštatuje, že stredisko urobilo veľký pokrok v inventarizačných postupoch na identifikáciu, registrovanie a zhodnotenie aktív, v dokumentácii vnútorných kontrolných postupov a v postupoch verejného obstarávania;

               3.

               opakovane trvá na tom, že je dôležité, aby stredisko počas plánovania stanovilo ciele SMART a ukazovatele RACER s cieľom vyhodnotiť dosiahnuté výsledky; zároveň berie na vedomie vyhlásenie strediska, že zohľadnilo tieto poznámky vo svojom pláne na rok 2009; vyzýva tiež stredisko na to, aby posúdilo možnosť zavedenia Ganttovho diagramu do plánovania všetkých svojich prevádzkových činností v záujme rýchleho zaznamenávania času, ktorý jednotliví zamestnanci strávia na jednom projekte, a podpory prístupu zameraného na dosahovanie výsledkov;

               4.

               zároveň blahoželá stredisku k tomu, že chce v roku 2010 zaviesť experimentálny systém na zaznamenávanie času, ktorý jednotliví zamestnanci strávia na jednom projekte strediska;

               5.

               žiada stredisko, aby v tabuľke, ktorá bude tvoriť prílohu k ďalšej správe Dvora audítorov, uviedlo porovnanie výsledkov dosiahnutých v priebehu skúmaného roka, za ktorý sa udeľuje absolutórium, a výsledkov dosiahnutých v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti strediska;

               6.

               vzhľadom na príbuznosť tematických oblastí víta úzku spoluprácu a vytvorenie synergií medzi agentúrou Cedefop a Európskou nadáciou pre odborné vzdelávanie; od oboch agentúr žiada, aby v rámci svojich správ o činnosti za rok 2009 predložili podrobnú hodnotiacu správu o dohode o spolupráci.

      Rozpočtové a finančné hospodárenie

               7.

               poukazuje na to, že stredisko znova prenieslo prostriedky do ďalšieho roka (25 % prevádzkových výdavkových rozpočtových prostriedkov alebo 1 400 000 EUR); zdôrazňuje, že táto situácia poukazuje na nedostatky v programovaní a monitorovaní diferencovaných rozpočtových prostriedkov na prevádzkové výdavky;

      Ľudské zdroje

               8.

               poukazuje na to, že stredisko zamestnáva 128 pracovníkov a v roku 2009 zaviedlo systém merania výkonnosti; očakáva, že bude informovaný o výsledkoch zavedenia tohto systému;

      Vnútorný audit

               9.

               blahoželá stredisku k tomu, že sa stalo prvou agentúrou, ktorá sa dobrovoľne podrobila pilotnému auditu zameranému na etický rámec; poznamenáva, že tento audit vykonal tím troch audítorov v dňoch 16. až 20. februára 2009 a že útvar pre vnútorný audit (IAS) potvrdil, že stredisko vytvorilo etický rámec na dobrej úrovni;

               10.

               potvrdzuje, že od roku 2006 stredisko uviedlo do praxe 15 odporúčaní z 30, ktoré vydal IAS; poznamenáva, že z 15 odporúčaní, ktoré ešte neboli uvedené do praxe, sa 6 považuje za veľmi dôležité a týkajú sa hlavne riadenia ľudských zdrojov, napríklad výsledkov pracovníkov, stanovenia osobných cieľov a vymedzenia úloh a zodpovednosti výboru zamestnancov; očakáva pokrok v tejto oblasti, ktorá je základom samostatného fungovania agentúry, a žiada byť informovaný;

               11.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (6) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 118.

      (2)  Ú. v. ES L 248, 16.9.2002, s. 1.

      (3)  Ú. v. ES L 39, 13.2.1975, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 141.

      (6)  Prijaté texty, P7_TA(2010)0139 (pozri stranu 241 tohto úradného vestníka).


title: Rozhodnutie Rady 2003/662/SZBP z 26. mája 2003 o uzavretí dohody medzi Európskou úniou a Tureckou republikou o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedónsko

text:
Dôležité právne oznámenie

|

32003D0662

Úradný vestník L 234 , 20/09/2003 S. 0022 - 0022

		Rozhodnutie Rady 2003/662/SZBPz 26. mája 2003o uzavretí dohody medzi Európskou úniou a Tureckou republikou o účasti Tureckej republiky v ozbrojených silách pod vedením Európskej únie v bývalej Juhoslovanskej republike MacedónskoRADA EURÓPSKEJ ÚNIE,so zreteľom na Zmluvu o založení Európskej únie, a najmä na jej článok 24,so zreteľom na odporúčanie predsedníctva,keďže:(1) Rada 27. januára 2003 prijala jednotnú akciu 2003/92/SZBP o vojenskej operácii Európskej únie v bývalej Juhoslovanskej republike Macedónsko [1].(2) Článok 8 tejto jednotnej akcie ustanovuje, že podrobné úpravy, ktoré sa týkajú účasti tretieho štátu sú predmetom dohody podľa článku 24 Zmluvy o Európskej únii.(3) Podľa rozhodnutia Rady z 18. marca 2003, ktorým sa generálny tajomník/vysoký splnomocnenec splnomocňuje začať rokovania, generálny tajomník/vysoký splnomocnenec vyjednal s Tureckou republikou dohodu o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedońsko.(4) By sa táto dohoda mala schváliť,ROZHODLA TAKTO:Článok 1Dohoda medzi Európskou úniou a Tureckou republikou o účasti Tureckej republiky v ozbrojených silách pod vedením Európskej únie v bývalej Juhoslovanskej republike Macedónsko sa týmto schvaľuje v mene Európskej únie.Znenie dohody je pripojené k tomuto rozhodnutiu.Článok 2Predseda Rady sa týmto oprávňuje vymenovať osobu(-y) splnomocnenú(-é) na podpísanie dohody tak, aby sa stala záväznou pre Európsku úniu.Článok 3Toto rozhodnutie sa uverejní v Úradnom vestníku Európskej únie.Článok 4Toto rozhodnutie nadobúda účinnosť dňom jeho prijatia.V Bruseli 26. mája 2003Za RadupredsedaG. Drys[1] Ú. v. EÚ L 34, 11.2.2003, s. 26.--------------------------------------------------


title: Rozhodnutie Dozorného úradu EZVO č. 84/16/COL z 27. apríla 2016, ktorým sa po sto prvýkrát menia procesnoprávne a hmotnoprávne pravidlá v oblasti štátnej pomoci zavedením nových usmernení pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP [2017/267]

text:
               16.2.2017

               SK

               Úradný vestník Európskej únie

               L 39/49

         ROZHODNUTIE DOZORNÉHO ÚRADU EZVO
   č. 84/16/COL
   z 27. apríla 2016,
   ktorým sa po sto prvýkrát menia procesnoprávne a hmotnoprávne pravidlá v oblasti štátnej pomoci zavedením nových usmernení pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP [2017/267]
   DOZORNÝ ÚRAD EZVO (DOZORNÝ ÚRAD),
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
   SO ZRETEĽOM NA Dohodu medzi štátmi EZVO o zriadení dozorného úradu a súdu (ďalej len „dohoda o dozore a súde“), a najmä na jej článok 24 a článok 5 ods. 2 písm. b),
   keďže:
   Podľa článku 24 Dohody o dozore a súde uvedie dozorný úrad do platnosti ustanovenia Dohody o EHP týkajúce sa štátnej pomoci.
   Podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to dozorný úrad považuje za nevyhnutné.
   Dňa 20. júna 2014 Európska komisia prijala oznámenie, ktorým sa stanovujú „kritériá pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s vnútorným trhom“ (1). Toto oznámenie sa uplatňuje od 1. júla 2014 do 31. decembra 2020.
   Toto oznámenie má význam aj pre Európsky hospodársky priestor.
   V rámci Európskeho hospodárskeho priestoru sa má v súlade s cieľom vytvorenia homogénneho Európskeho hospodárskeho priestoru, ktorý je stanovený v článku 1 Dohody o EHP, zabezpečiť jednotné uplatňovanie pravidiel štátnej pomoci EHP.
   Podľa bodu II pod nadpisom „VŠEOBECNÉ“ na strane 9 prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou,
   PO KONZULTÁCII s Európskou komisiou,
   PO KONZULTÁCII so štátmi EZVO listom z 25. januára 2016 o tejto veci,
   PRIJAL TOTO ROZHODNUTIE:
   Článok 1
   Hmotnoprávne pravidlá v oblasti štátnej pomoci sa menia zavedením nových usmernení pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP. Nové usmernenia sú pripojené k tomuto rozhodnutiu a tvoria jeho neoddeliteľnú súčasť.
   Článok 2
   Iba anglické znenie tohto rozhodnutia je autentické.

      V Bruseli 27. apríla 2016

            Za Dozorný úrad EZVO

         Sven Erik SVEDMAN

            predseda

         Frank BÜCHEL

            člen kolégia

      (1)  Ú. v. EÚ C 188, 20.6.2014, s. 4.

      PRÍLOHA

         Usmernenia pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s fungovaním Dohody o EHP
          (1)

      OBSAH

                  1.

               Úvod

                  2.

               Rozsah pôsobnosti

                  3.

               Kritériá oprávnenosti

                  3.1.

               Definícia projektu

                  3.2.

               Spoločný európsky záujem

                  3.2.1.

               Všeobecné kumulatívne kritériá

                  3.2.2.

               Všeobecné pozitívne ukazovatele

                  3.2.3.

               Osobitné kritériá

                  3.3.

               Význam projektu

                  4.

               Kritériá zlučiteľnosti

                  4.1.

               Nevyhnutnosť a primeranosť pomoci

                  4.2.

               Zabránenie neprimeranému narušeniu hospodárskej súťaže a test vyváženosti

                  4.3.

               Transparentnosť

                  5.

               Záverečné ustanovenia

                  5.1.

               Oznamovacia povinnosť

                  5.2.

               Hodnotenie ex post a podávanie správ

                  5.3.

               Nadobudnutie účinnosti, platnosť a revízia

            Oprávnené náklady
      1.   Úvod

                  1.

                  Táto kapitola obsahuje usmernenia o tom, ako podľa pravidiel štátnej pomoci posudzovať verejné financovanie dôležitých projektov spoločného európskeho záujmu.

                  2.

                  Dôležité projekty spoločného európskeho záujmu môžu predstavovať veľmi významný prínos pre hospodársky rast, zamestnanosť a konkurencieschopnosť priemyslu a hospodárstva Európskeho hospodárskeho priestoru (EHP) vzhľadom na ich pozitívne účinky presahovania na vnútorný trh a spoločnosť.

                  3.

                  Dôležité projekty spoločného európskeho záujmu umožňujú spájať vedomosti, odborné znalosti, finančné zdroje a hospodárske subjekty v celom EHP s cieľom prekonať významné zlyhania trhu alebo systémové zlyhania a spoločenské výzvy, ktoré by nebolo možné riešiť inak. Ich úlohou je spojiť verejný a súkromný sektor s cieľom uskutočniť rozsiahle projekty, ktoré poskytujú významné prínosy pre EHP a občanov zmluvných strán.

                  4.

                  Dôležité projekty spoločného európskeho záujmu môžu byť významné pre všetky politiky a činnosti, ktoré spĺňajú spoločné európske ciele, najmä pokiaľ ide o ciele stratégie Európa 2020 (2), hlavné iniciatívy Únie a kľúčové oblasti pre hospodársky rast, ako napríklad kľúčové podporné technológie (3) (key enabling technologies – KET).

                  5.

                  V iniciatíve týkajúcej sa modernizácie štátnej pomoci (ďalej len „MŠP“) (4) sa vyzýva, aby bola štátna pomoc orientovaná na ciele spoločných európskych záujmov v súlade s prioritami stratégie Európa 2020, s cieľom riešiť zlyhania trhu alebo iné významné systémové zlyhania, ktoré bránia podpore rastu a zamestnanosti a rozvoju integrovaného, dynamického a konkurencieschopného vnútorného trhu. Zavedenie dôležitých projektov spoločného európskeho záujmu si často vyžaduje významnú účasť zo strany verejných orgánov, pretože trh by inak takéto projekty nefinancoval. Pre prípady, v ktorých verejné financovanie takýchto projektov predstavuje štátnu pomoc, stanovuje toto oznámenie platné pravidlá s cieľom zabezpečiť zachovanie rovnakých podmienok na vnútornom trhu.

                  6.

                  MŠP predstavuje dobrú príležitosť na aktualizáciu a konsolidáciu existujúcich usmernení do jedného dokumentu takým spôsobom, aby boli v súlade s cieľmi stratégie Európa 2020 a cieľmi MŠP a aby sa rozšírili do ďalších oblastí, v ktorých by sa mohli uplatňovať. Tieto usmernenia preto nahrádzajú všetky existujúce ustanovenia týkajúce sa dôležitých projektov spoločného európskeho záujmu. Usmernenia tak poskytujú zmluvným stranám špecializované a medzidisciplinárne usmernenia zamerané na podporu rozvoja dôležitých projektov spolupráce, ktoré podporujú spoločné európske záujmy.

                  7.

                  V článku 61 ods. 3 písm. b) Dohody o EHP sa stanovuje, že pomoc na podporu vykonávania dôležitého projektu spoločného európskeho záujmu možno považovať za zlučiteľnú s fungovaním Dohody o EHP. Tieto usmernenia sa preto týkajú kritérií, ktoré bude Dozorný úrad EZVO („dozorný úrad“) uplatňovať pri posudzovaní štátnej pomoci na podporu vykonávania dôležitých projektov spoločného európskeho záujmu. Najprv sa v nich vymedzuje ich rozsah pôsobnosti a následne sa uvádza zoznam kritérií, ktoré dozorný úrad použije pri posudzovaní charakteru a významu takýchto projektov na účely uplatňovania článku 61 ods. 3 písm. b) Dohody o EHP. V usmerneniach sa ďalej vysvetľuje, ako bude dozorný úrad posudzovať zlučiteľnosť verejného financovania dôležitých projektov spoločného európskeho záujmu podľa pravidiel štátnej pomoci.

                  8.

                  Tieto usmernenia nevylučujú možnosť, že pomoc na podporu vykonávania dôležitých projektov spoločného európskeho záujmu možno považovať za zlučiteľnú s fungovaním Dohody o EHP na základe iných ustanovení, a to najmä článku 61 ods. 3 písm. c) Dohody o EHP a ich vykonávacích predpisov. Rámec štátnej pomoci sa zmodernizoval s cieľom ponúknuť zmluvným stranám väčšie možnosti poskytovať dotácie pre dôležité projekty, ktoré naprávajú zlyhania trhu a problémy týkajúce sa súdržnosti v rôznych oblastiach s cieľom podporiť udržateľný rast a zamestnanosť. Jeho ustanovenia však nemusia v plnej miere obsiahnuť význam, špecifiká a vlastnosti dôležitých projektov spoločného európskeho záujmu. Tie si môžu vyžadovať osobitné ustanovenia o oprávnenosti, zlučiteľnosti a postupoch, ktoré sa stanovujú v týchto usmerneniach.

            2.   Rozsah pôsobnosti

                  9.

                  Tieto usmernenia sa vzťahujú na dôležité projekty spoločného európskeho záujmu vo všetkých odvetviach hospodárskej činnosti.

                  10.

                  Tieto usmernenia sa nevzťahujú na:

                              a)

                              opatrenia obsahujúce pomoc podnikom v ťažkostiach, ako sa uvádza v usmerneniach o záchrane a reštrukturalizácii (5) alebo v akýchkoľvek následných usmerneniach, v znení zmien alebo v nahradenom znení;

                              b)

                              opatrenia zahŕňajúce pomoc podnikom, voči ktorým sa nárokuje vrátenie pomoci na základe predchádzajúceho rozhodnutia dozorného úradu, v ktorom bola táto pomoc označená za neoprávnenú a nezlučiteľnú s fungovaním Dohody o EHP;

                              c)

                              opatrenia pomoci, v prípade ktorých samotný obsah alebo podmienky s nimi spojené alebo ich metódy financovania predstavujú neoddeliteľné porušenie právnych predpisov EHP (6), a to najmä:

                                          —

                                          opatrenia pomoci, pri ktorých je poskytnutie pomoci podmienené povinnosťou, aby príjemca mal hlavné sídlo v príslušnej zmluvne strane alebo aby bol usadený predovšetkým v príslušnej zmluvnej strane,

                                          —

                                          opatrenia pomoci, pri ktorých je poskytnutie pomoci podmienené povinnosťou, aby príjemca používal domáce výrobky alebo služby,

                                          —

                                          opatrenia pomoci obmedzujúce možnosť príjemcu využívať výsledky výskumu, vývoja a inovácií v iných zmluvných stranách.

            3.   Kritériá oprávnenosti

                  11.

                  Pri určovaní, či projekt spadá do pôsobnosti článku 61 ods. 3 písm. b) Dohody o EHP, sa uplatňujú tieto kritériá:

            3.1.   Definícia projektu

                  12.

                  Návrh pomoci sa týka jediného projektu, ktorý je jasne definovaný, pokiaľ ide o jeho ciele a podmienky realizácie, vrátane účastníkov a financovania (7).

                  13.

                  Za oprávnený môže dozorný úrad považovať aj „integrovaný projekt“, to znamená skupinu jednotlivých projektov, ktoré sú súčasťou spoločnej štruktúry, plánu alebo programu a ktoré sú zamerané na rovnaký cieľ a založené na jednotnom systémovom prístupe. Jednotlivé zložky integrovaného projektu sa môžu vzťahovať na rôzne úrovne dodávateľského reťazca, ale musia sa navzájom dopĺňať a musia byť nevyhnutné na dosiahnutie významného európskeho cieľa (8).

            3.2.   Spoločný európsky záujem

      3.2.1.   Všeobecné kumulatívne kritériá

                  14.

                  Projekt musí konkrétnym, jasným a identifikovateľným spôsobom prispievať k jednému alebo viacerým spoločným európskym cieľom a musí mať významný vplyv na konkurencieschopnosť EHP, udržateľný rast, riešenie spoločenských výziev alebo vytváranie hodnôt v celom EHP.

                  15.

                  Projekt musí predstavovať značný posun vpred k spoločným európskym cieľom, napríklad tým, že má kľúčový význam pre stratégiu Európa 2020, Európsky výskumný priestor, európsku stratégiu pre kľúčové podporné technológie (9), energetickú stratégiu pre Európu (10), rámec pre politiky v oblasti klímy a energetiky do roku 2030 (11), Európsku stratégiu energetickej bezpečnosti (12), elektronickú stratégiu pre Európu, transeurópske dopravné a energetické siete, pre hlavné iniciatívy Únie, ako je napríklad Únia inovácií (13), Digitálna agenda pre Európu (14), Európa efektívne využívajúca zdroje (15) alebo Integrovaná priemyselná politika vo veku globalizácie (16).

                  16.

                  Projekt musí zvyčajne zahŕňať viac ako jednu zmluvnú stranu (17) a jeho prínosy nesmú byť obmedzené na zmluvné strany, ktoré projekt financujú, ale mali by sa rozšíriť na veľkú časť EHP. Prínosy projektu musia byť jasne definované konkrétnym a identifikovateľným spôsobom (18).

                  17.

                  Prínosy projektu nesmú byť obmedzené len na príslušné podniky alebo odvetvie, ale musia mať širší význam a uplatnenie pre európske hospodárstvo alebo pre spoločnosť prostredníctvom pozitívnych účinkov presahovania (napr. systémové účinky na viacerých úrovniach hodnotového reťazca alebo odbytových a výrobných trhov, alternatívne využitia v iných odvetviach alebo modálny presun), ktoré sú jasne definované konkrétnym a identifikovateľným spôsobom.

                  18.

                  Projekt musí zahŕňať spolufinancovanie zo strany príjemcu.

                  19.

                  Projekt musí dodržiavať princíp postupného rušenia dotácií škodlivých pre životné prostredie, na ktoré sa odvoláva Plán pre Európu efektívne využívajúcu zdroje (19).

            3.2.2.   Všeobecné pozitívne ukazovatele

                  20.

                  Dozorný úrad zaujme priaznivejší postoj, ak projekt okrem splnenia kumulatívnych kritérií v oddiele 3.2.1 spĺňa tieto podmienky:

                              a)

                              projekt bol navrhnutý tak, aby sa na ňom mohli zúčastniť všetky zmluvné strany, ktoré o to majú záujem, a to s prihliadnutím na druh projektu, sledovaný cieľ a potreby financovania;

                              b)

                              na vypracovaní návrhu projektu sa podieľala Európska komisia alebo akýkoľvek právny subjekt, na ktorý Európska komisia preniesla svoje právomoci, napríklad Európska investičná banka;

                              c)

                              výberu projektu sa zúčastnila Európska komisia alebo akýkoľvek právny subjekt, na ktorý Európska komisia preniesla svoje právomoci, pokiaľ tento subjekt koná na tento účel ako vykonávacia štruktúra;

                              d)

                              súčasťou riadiacej štruktúry projektu je Európska komisia alebo akýkoľvek právny subjekt, na ktorý Európska komisia preniesla svoje právomoci a viacero zmluvných strán;

                              e)

                              v rámci projektu dochádza k dôležitej vzájomnej spolupráci, pokiaľ ide o počet partnerov, zahrnutie organizácií z rôznych odvetví alebo zahrnutie podnikov rôznej veľkosti;

                              f)

                              projekt zahŕňa spolufinancovanie z fondu EZVO alebo Európskej únie (20).

            3.2.3.   Osobitné kritériá

                  21.

                  Projekty výskumu, vývoja a inovácií musia mať významný inovačný charakter alebo musia z hľadiska výskumu, vývoja a inovácií predstavovať významnú pridanú hodnotu vzhľadom na aktuálny stav v príslušnom odvetví.

                  22.

                  Projekty, ktoré obsahujú priemyselné využitie, musia umožňovať vývoj nového výrobku alebo služby s vysokým podielom výskumu a inovácií a/alebo zavedenie výrazne inovačného výrobného procesu. Pravidelná modernizácia existujúcich zariadení bez inovačnej dimenzie ani vývoj nových verzií existujúcich produktov sa nepovažujú za dôležité projekty spoločného európskeho záujmu.

                  23.

                  Projekty v oblasti životného prostredia, energetiky alebo dopravy musia mať veľký význam pre stratégiu životného prostredia, energetickú stratégiu vrátane bezpečnosti dodávok energie alebo dopravnú stratégiu Únie, alebo musia významne prispievať k vnútornému trhu, okrem iného aj v uvedených odvetviach.

            3.3.   Význam projektu

                  24.

                  Na to, aby sa projekt považoval za dôležitý projekt spoločného európskeho záujmu, musí byť dôležitý z kvantitatívneho alebo kvalitatívneho hľadiska. Mal by byť buď obzvlášť významný, pokiaľ ide o veľkosť alebo rozsah a/alebo by mal zahŕňať veľmi vysokú úroveň technologického alebo finančného rizika.

            4.   Kritériá zlučiteľnosti

                  25.

                  Pri posudzovaní zlučiteľnosti pomoci na podporu vykonávania dôležitého projektu spoločného európskeho záujmu s fungovaním Dohody o EHP na základe článku 61 ods. 3 písm. b) Dohody o EHP bude dozorný úrad zohľadňovať tieto kritériá (21).

                  26.

                  Dozorný úrad vykoná test vyváženosti s cieľom posúdiť, či očakávané pozitívne účinky prevažujú nad možnými negatívnymi účinkami, ako je uvedené ďalej.

                  27.

                  S prihliadnutím na charakter projektu môže dozorný úrad usúdiť, že ak projekt spĺňa kritériá oprávnenosti uvedené v oddiele 3, predpokladá sa existencia zlyhania trhu alebo iných dôležitých systémových zlyhaní, ako aj príspevok projektu k spoločnému európskemu záujmu.

            4.1.   Nevyhnutnosť a primeranosť pomoci

                  28.

                  Pomoc nesmie slúžiť ako dotácia na náklady na projekt, ktoré by podniku vznikli v každom prípade, a nesmie slúžiť na kompenzáciu bežného podnikateľského rizika hospodárskej činnosti. Bez pomoci by nemalo byť možné projekt realizovať, alebo by sa realizoval v menšej veľkosti alebo rozsahu alebo iným spôsobom, ktorý by významne obmedzil jeho očakávané prínosy (22). Pomoc sa bude považuje za proporcionálnu len vtedy, ak by sa rovnaký výsledok nemohol dosiahnuť s nižšou pomocou.

                  29.

                  Zmluvná strana musí poskytnúť dozornému úradu primerané informácie o podporovanom projekte, ako aj podrobný opis kontrafaktuálneho scenára zodpovedajúceho situácii, v ktorej príjemcovi neposkytne pomoc žiadna zmluvná strana. Kontrafaktuálny scenár môže spočívať v neexistencii alternatívneho projektu alebo v jasne vymedzenom a dostatočne predvídateľnom alternatívnom projekte, ktorý príjemca zvažoval v rámci vnútorného rozhodovacieho procesu, a môže sa týkať alternatívneho projektu, ktorý sa úplne alebo sčasti realizuje mimo územia Únie.

                  30.

                  Ak neexistuje alternatívny projekt, dozorný úrad overí, že výška pomoci nepresahuje minimálnu sumu potrebnú na to, aby bol podporovaný projekt dostatočne ziskový, napríklad tak, že umožní dosiahnuť vnútornú mieru návratnosti, ktorá zodpovedá špecifickej referenčnej hodnote alebo miere návratnosti pre dané odvetvie alebo podnik. Na tento účel sa môže takisto použiť bežná miera návratnosti, ktorú príjemca vyžaduje v iných investičných projektoch podobného druhu, jeho celkové kapitálové náklady alebo miery návratnosti bežne zaznamenávané v príslušnom odvetví. Je potrebné zvážiť všetky relevantné očakávané náklady a prínosy počas celého času trvania projektu.

                  31.

                  Maximálna výška pomoci sa stanoví s ohľadom na zistenú medzeru vo financovaní vo vzťahu k oprávneným nákladom. Ak je to odôvodnené na základe analýzy medzery vo financovaní, intenzita pomoci môže dosiahnuť až 100 % úrovne oprávnených nákladov. Medzera vo financovaní je rozdiel medzi pozitívnym a negatívnym peňažným tokom v priebehu trvania investície, ktoré sú diskontované na ich súčasnú hodnotu na základe vhodného diskontného faktora, ktorý odráža mieru návratnosti, ktorú potrebuje príjemca na uskutočnenie projektu, a to hlavne vzhľadom na súvisiace riziká. Oprávnenými nákladmi sú náklady stanovené v prílohe (23).

                  32.

                  Ak sa preukáže (napríklad prostredníctvom interných dokumentov podniku), že príjemca pomoci čelí jasnej voľbe medzi uskutočnením podporovaného projektu alebo alternatívneho projektu bez pomoci, Komisia porovná očakávané čisté súčasné hodnoty investície v podporovanom projekte a v kontrafaktuálnom projekte so zreteľom na pravdepodobnosť uskutočnenia rôznych podnikateľských scenárov.

                  33.

                  Dozorný úrad bude vo svojej analýze zohľadňovať tieto prvky:

                              a)

                              :

                              špecifikáciu zamýšľanej zmeny

                              :

                              zmluvná strana musí dostatočne spresniť zmenu správania, ktorá sa očakáva v dôsledku štátnej pomoci, t. j. či sa začne nový projekt alebo sa zvýši veľkosť či rozsah projektu alebo rýchlosť jeho dokončenia. Zmena správania sa musí určiť porovnaním toho, aký by bol očakávaný výsledok a úroveň zamýšľanej činnosti s pomocou a bez nej. Rozdiel medzi týmito dvomi scenármi ukazuje vplyv opatrenia pomoci a jeho stimulačný účinok;

                              b)

                              :

                              úroveň ziskovosti

                              :

                              ak by samotný projekt nebol pre súkromný podnik dostatočne ziskový na to, aby ho realizoval, ale priniesol by významný prospech pre spoločnosť, je skôr pravdepodobné, že pomoc má stimulačný účinok.

                  34.

                  S cieľom riešiť skutočné alebo potenciálne priame alebo nepriame narušenia medzinárodného obchodu môže dozorný úrad zohľadniť fakt, že konkurenti, ktorí sa nachádzajú mimo EHP, (v priebehu posledných troch rokov) dostali alebo dostanú, či už priamo alebo nepriamo, pomoc rovnakej intenzity na podobné projekty. Ak sa vzhľadom na osobitnú povahu dotknutého sektora narušenia medzinárodného obchodu pravdepodobne vyskytnú až po uplynutí viac ako troch rokov, možno referenčné obdobie zodpovedajúcim spôsobom predĺžiť. Ak je to vôbec možné, príslušná zmluvná strana poskytne dozornému úradu dostatočné informácie, ktoré mu umožnia posúdenie situácie, najmä z hľadiska potreby zohľadnenia konkurenčnej výhody konkurenta z tretej krajiny. Ak dozorný úrad nemá dôkazy o poskytnutej alebo navrhnutej pomoci, môže svoje rozhodnutie založiť aj na nepriamych dôkazoch.

                  35.

                  Pri zhromažďovaní dôkazov môže dozorný úrad využiť svoje vyšetrovacie právomoci (24).

                  36.

                  Nástroj pomoci sa musí vybrať s ohľadom na zlyhanie trhu alebo iné dôležité systémové zlyhania, ktoré sa snaží riešiť. Ak je napríklad hlavným problémom nedostatočný prístup k financovaniu, zmluvné strany by mali spravidla využiť pomoc vo forme podpory likvidity, napríklad úvery alebo záruky (25). Ak je takisto potrebné podniku do určitej miery zabezpečiť spoločné znášanie rizík, zvyčajne by mal byť vybraným nástrojom pomoci vratný preddavok. Splatné nástroje pomoci sa budú vo všeobecnosti považovať za pozitívny ukazovateľ.

                  37.

                  Ak je to relevantné, v analýze sa musia zohľadniť ciele energetickej bezpečnosti a energetickej účinnosti.

                  38.

                  Dozorný úrad bude posudzovať priaznivejšie projekty, ktoré zahŕňajú významný vlastný príspevok od príjemcov alebo od nezávislých súkromných investorov. Príspevok vo forme hmotných a nehmotných aktív, ako aj pozemkov sa zohľadní v trhovej cene.

                  39.

                  Výber príjemcov prostredníctvom konkurenčného, transparentného a nediskriminačného výberového konania sa bude považovať za pozitívny ukazovateľ.

            4.2.   Zabránenie neprimeranému narušeniu hospodárskej súťaže a test vyváženosti

                  40.

                  Zmluvná strana by mala poskytnúť dôkazy o tom, že navrhované opatrenie pomoci predstavuje vhodný nástroj politiky na dosiahnutie cieľa projektu. Opatrenie pomoci sa nebude považovať za vhodné, ak je možné dosiahnuť rovnaký výsledok pomocou iných nástrojov politiky alebo iných nástrojov pomoci, ktoré menej narušujú hospodársku súťaž.

                  41.

                  Aby bola pomoc zlučiteľná, musia sa obmedziť negatívne účinky opatrenia pomoci v zmysle narušenia hospodárskej súťaže a vplyvu na obchod medzi zmluvnými stranami a musia ich prevážiť pozitívne účinky, pokiaľ ide o prispenie k cieľu spoločného európskeho záujmu.

                  42.

                  Pri posudzovaní negatívnych účinkov opatrenia pomoci sa dozorný úrad vo svojej analýze zameria na predvídateľný vplyv pomoci na hospodársku súťaž medzi podnikmi na príslušných trhoch s výrobkami vrátane odbytových a výrobných trhov a na riziko nadmernej kapacity.

                  43.

                  Dozorný úrad posúdi riziká uzavretia trhu a dominantného postavenia na trhu, predovšetkým v prípade nešírenia alebo obmedzeného šírenia výsledkov výskumu. Projekty, ktoré zahŕňajú budovanie infraštruktúry (26), musia zabezpečiť otvorený a nediskriminačný prístup k infraštruktúre a nediskriminačné stanovovanie cien (27).

                  44.

                  Dozorný úrad posúdi možné negatívne účinky na obchod vrátane rizika, že zmluvné strany začnú medzi sebou súťažiť o dotácie, k čomu môže dôjsť najmä v súvislosti s voľbou miesta realizácie projektu.

            4.3.   Transparentnosť

                  45.

                  Zmluvné strany zabezpečia uverejnenie nasledujúcich informácií na všeobecnom webovom sídle štátnej pomoci na celoštátnej alebo regionálnej úrovni:

                              a)

                              znenie opatrenia pomoci a jeho vykonávacích ustanovení alebo zodpovedajúci odkaz;

                              b)

                              totožnosť orgánu alebo orgánov poskytujúcich pomoc;

                              c)

                              totožnosť jednotlivého príjemcu, formu a výšku pomoci poskytnutej každému príjemcovi, dátum poskytnutia pomoci, typ podniku (MSP/veľký podnik), región, v ktorom má príjemca sídlo (na úrovni NUTS II) a hlavné odvetvie hospodárstva, v ktorom vyvíja činnosť podnik, ktorý je príjemcom pomoci (na úrovni skupín podľa klasifikácie NACE) (28).

                  46.

                  Od tejto požiadavky možno upustiť, ak ide o poskytnutie individuálnej pomoci vo výške do 500 000 EUR. Tieto informácie sa musia uverejniť po prijatí rozhodnutia o poskytnutí pomoci, musia sa uchovávať najmenej 10 rokov a širokej verejnosti musia byť dostupné bez obmedzení (29). Od zmluvných strán sa do 1. júla 2016 nebude požadovať, aby poskytovali uvedené informácie.

            5.   Záverečné ustanovenia

      5.1.   Oznamovacia povinnosť

                  47.

                  Podľa článku 1 ods. 3 časti I protokolu 3 k Dohode medzi štátmi EZVO o zriadení dozorného orgánu a súdu zmluvné strany musia vopred informovať dozorný úrad o akýchkoľvek zámeroch v súvislosti s poskytnutím alebo upravením štátnej pomoci vrátane pomoci pre dôležitý projekt spoločného európskeho záujmu.

                  48.

                  Zmluvné strany zapojené do rovnakého dôležitého projektu spoločného európskeho záujmu sa vyzývajú, aby vždy, keď je to možné, predložili dozornému úradu spoločné oznámenie.

            5.2.   Hodnotenie ex post a podávanie správ

                  49.

                  O realizácii projektu sa musia pravidelne podávať správy. Ak je to vhodné, dozorný úrad môže požiadať o vykonanie hodnotenia ex post.

            5.3.   Nadobudnutie účinnosti, platnosť a revízia

                  50.

                  Tieto usmernenia sa budú uplatňovať od dátumu prijatia do 31. decembra 2020.

                  51.

                  Dozorný úrad uplatní zásady stanovené v týchto usmerneniach na všetky notifikované projekty pomoci, pri ktorých je potrebné prijať rozhodnutie po uverejnení usmernení na webovom sídle dozorného úradu, a to aj v prípade projektov oznámených pred ich uverejnením.

                  52.

                  V súlade s kapitolou o uplatniteľných pravidlách na posúdenie neoprávnene poskytnutej štátnej pomoci v časti II usmernení o štátnej pomoci (30), dozorný úrad použije v prípade pomoci, ktorá nebola oznámená, tieto usmernenia, ak bola pomoc poskytnutá po nadobudnutí ich účinnosti, a vo všetkých ostatných prípadoch použije pravidlá účinné v čase poskytnutia pomoci.

                  53.

                  Dozorný úrad sa môže kedykoľvek rozhodnúť zmeniť tieto usmernenia, ak by to bolo potrebné z dôvodov týkajúcich sa politiky hospodárskej súťaže, alebo s cieľom zohľadniť iné politiky a medzinárodné záväzky, vývoj na trhoch, alebo z akéhokoľvek iného opodstatneného dôvodu.

         (1)  Tieto usmernenia zodpovedajú oznámeniu Európskej komisie o kritériách pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s vnútorným trhom, ktoré bolo uverejnené 20. júna 2014 (Ú. v. EÚ C 188, 20.6.2014, s. 4).

         (2)  Oznámenie Komisie „Európa 2020 – Stratégia na zabezpečenie inteligentného, udržateľného a inkluzívneho rastu“, KOM(2010) 2020 v konečnom znení, 3. marca 2010.

         (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Európska stratégia pre kľúčové podporné technológie – cesta k rastu a zamestnanosti“, COM(2012) 341 final, 26. júna 2012.

         (4)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Modernizácia štátnej pomoci EÚ (MŠP)“, COM(2012) 209 final, 8. mája 2012.

         (5)  Usmernenia o štátnej pomoci na záchranu a reštrukturalizáciu nefinančných podnikov v ťažkostiach prijaté rozhodnutím č. 321/14/COL (Ú. v. EÚ L 271, 16.10.2015, s. 35 a dodatok EHP č. 62, 15.10.2015, s. 1). Ako je objasnené v bode 23 uvedených usmernení, v prípade, že je ohrozená základná existencia firmy v ťažkostiach, firma sa nemôže považovať za vhodný nástroj na posilnenie iných cieľov verejnej politiky, až kým nie je zaistená jej životaschopnosť.

         (6)  Pozri napríklad vec C-156/98 Nemecko/Komisia, EU:C:2000:467, bod 78 a vec C-333/07 Régie Networks/Rhone Alpes Bourgogne, EU:C:2008:764, body 94 – 116.

         (7)  Keď nie je možné od seba jasne oddeliť dva alebo viac projektov v oblasti výskumu a vývoja, a najmä keď tieto projekty nemajú samostatne vyhliadky na technologický úspech, musia sa považovať za jediný projekt. Pomoc pre projekt, ktorý vedie len k zmene miesta projektu v rámci EHP bez zmeny charakteru, veľkosti alebo rozsahu projektu, sa nebude považovať za zlučiteľnú.

         (8)  Jediný projekt a integrovaný projekt sa ďalej označujú ako „projekt“.

         (9)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Európska stratégia pre kľúčové podporné technológie – cesta k rastu a zamestnanosti“, COM(2012) 341 final z 26. júna 2012.

         (10)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Energia 2020 – Stratégia pre konkurencieschopnú, udržateľnú a bezpečnú energetiku“ – KOM(2010) 639 v konečnom znení z 10. novembra 2010.

         (11)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Rámec politík v oblasti klímy a energetiky na obdobie rokov 2020 až 2030“, COM(2014) 15 final z 22. januára 2014.

         (12)  Oznámenie Komisie Európskemu parlamentu a Rade – „Európska stratégia energetickej bezpečnosti“, COM(2014) 330 final z 28. mája 2014.

         (13)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Hlavná iniciatíva stratégie Európa 2020 – Únia inovácií“, KOM(2010) 546 v konečnom znení zo 6. októbra 2010.

         (14)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Digitálna agenda pre Európu“, KOM(2010) 245 v konečnom znení z 26. augusta 2010, uznané v uznesení z 37. zasadnutia spoločného parlamentného výboru EHP 26. októbra 2011.

         (15)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Európa efektívne využívajúca zdroje – hlavná iniciatíva v rámci stratégie Európa 2020“, KOM(2011) 21 z 26. januára 2011.

         (16)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Integrovaná priemyselná politika vo veku globalizácie: Konkurencieschopnosť a udržateľnosť v popredí záujmu“, KOM(2010) 614 v konečnom znení, 28. októbra 2010.

         (17)  S výnimkou prepojených výskumných infraštruktúr a projektov TEN-T, ktoré majú vo svojej podstate nadnárodný význam, pretože sú súčasťou reálne prepojenej cezhraničnej siete alebo sú nevyhnutné na posilnenie riadenia cezhraničnej dopravy alebo interoperability.

         (18)  Samotná skutočnosť, že projekt uskutočňujú podniky v rôznych krajinách alebo že výskumnú infraštruktúru následne používajú podniky so sídlom v rôznych členských štátoch EHP, nepostačuje na to, aby sa projekt považoval za dôležitý projekt spoločného európskeho záujmu. Súdny dvor uviedol, že projekt sa môže považovať za projekt spoločného európskeho záujmu, ak je súčasťou nadnárodného európskeho programu, ktorý spoločne podporuje viacero vlád členských štátov EHP, alebo ak vznikol vďaka zosúladenej činnosti viacerých členských štátov s cieľom bojovať proti spoločnej hrozbe Spojené veci C-62/87 a 72/87 Exécutif régional wallon a SA Glaverbel/Komisia, EU:C:1988:132, body 22 – 23.

         (19)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Plán pre Európu efektívne využívajúcu zdroje“, KOM(2011) 571 v konečnom znení z 20. septembra 2011.

         (20)  Financovanie z prostriedkov EZVO alebo Európskej únie, ktoré centrálne spravujú inštitúcie, agentúry, spoločné podniky alebo iné orgány EZVO alebo Európskej únie a ktoré nie je priamo ani nepriamo pod kontrolou zmluvných strán, nepredstavuje štátnu pomoc.

         (21)  Podľa judikatúry má dozorný úrad popri posudzovaní zlučiteľnosti dôležitých projektov spoločného európskeho záujmu diskrečnú právomoc. Spojené veci C-62/87 a 72/87 Exécutif régional wallon a SA Glaverbel/Komisia, Zb. 1988, s. 1573, bod 21.

         (22)  Žiadosť o poskytnutie pomoci sa musí podať pred začatím prác, čo je buď začiatok stavebných prác na investícii, alebo prvý záväzok firmy na objednávku zariadenia alebo iný záväzok, na základe ktorého je investícia nezvratná, podľa toho, čo nastane prvé. Kúpa pozemku a prípravné práce, ako napríklad získavanie povolení a uskutočňovanie predbežných štúdií uskutočniteľnosti, sa nepovažujú za začatie prác.

         (23)  V prípade integrovaného projektu musia byť oprávnené náklady podrobne uvedené na úrovni každého jednotlivého projektu.

         (24)  Pozri článok 1 ods. 3 nariadenia Rady (EÚ) č. 734/2013 z 22. júla 2013, ktorým sa mení nariadenie (ES) č. 659/1999 ustanovujúce podrobné pravidlá na uplatňovanie článku 93 Zmluvy o ES (Ú. v. EÚ L 204, 31.7.2013, s. 15). V čase prijatia týchto usmernení sa zvažovalo začlenenie nariadenia (EÚ) č. 734/2013 do Dohody o EHP. Nariadenie (ES) č. 659/1999 bolo začlenené do Dohody o EHP rozhodnutím Spoločného výboru EHP č. 164/2001 (Ú. v. ES L 65, 7.3.2002, s. 46 a dodatok EHP č. 13, 7.3.2002, s. 26).

         (25)  Pomoc vo forme záruk musí byť časovo obmedzená a pomoc vo forme pôžičiek musí podliehať lehotám na ich splatenie.

         (26)  V záujme vylúčenia akýchkoľvek pochybností sa pilotná výroba nepovažuje za infraštruktúru.

         (27)  Ak projekt zahŕňa energetickú infraštruktúru, musí podliehať regulačným opatreniam v oblasti sadzieb a prístupu na trh a požiadavkám na oddelenie podľa právnych predpisov o vnútornom trhu.

         (28)  S výnimkou obchodného tajomstva a iných dôverných informácií v riadne odôvodnených prípadoch a so súhlasom dozorného úradu (kapitola o služobnom tajomstve v rozhodnutiach o štátnej pomoci, rozhodnutie č. 15/04/COL uverejnené v Ú. v. EÚ L 154, 8.6.2006, s. 27 a dodatok EHP č. 29, 8.6.2006, s. 1).

         (29)  Tieto informácie sa uverejnia do 6 mesiacov od dátumu poskytnutia pomoci. V prípade neoprávnenej pomoci zmluvné strany musia zabezpečiť uverejnenie týchto informácií ex post, a to aspoň do 6 mesiacov od dátumu rozhodnutia dozorného úradu. Informácie musia byť k dispozícii vo formáte, ktorý umožní prehľadávanie, získavanie a jednoduché uverejňovanie údajov na internete, napríklad vo formáte CSV alebo XML.

         (30)  Rozhodnutie č. 154/07/COL (Ú. v. EÚ L 73, 19.3.2009, s. 23 a dodatok EHP č. 15, 19.3.2009, s. 1).

         Dodatok

            Oprávnené náklady

                     a)

                     Štúdie uskutočniteľnosti vrátane prípravných technických štúdií a náklady na získanie povolení potrebných na realizáciu projektu.

                     b)

                     Náklady na nástroje a vybavenie (vrátane zariadení a dopravných prostriedkov) v rozsahu a počas obdobia ich používania v rámci projektu. Ak sa takéto nástroje a vybavenie nepoužívajú na projekt počas celého obdobia ich životnosti, za oprávnené sa považujú jedine náklady na odpisy zodpovedajúce dĺžke projektu, vypočítané na základe osvedčených účtovných postupov.

                     c)

                     Náklady na nadobudnutie (alebo výstavbu) budov, infraštruktúry a pozemkov v rozsahu a na obdobie ich použitia v rámci projektu. Ak sa tieto náklady stanovujú s ohľadom na hodnotu komerčného prevodu alebo skutočne vynaložené kapitálové náklady (na rozdiel od odpisov), zostatková hodnota pozemku, budovy alebo infraštruktúry by sa mala odpočítať od medzery vo financovaní, či už ex ante alebo ex post.

                     d)

                     Náklady na iný materiál, dodávky a podobné produkty potrebné na projekt.

                     e)

                     Náklady na získanie, schválenie a ochranu patentov a iných nehmotných aktív. Náklady na zmluvný výskum, poznatky a patenty zakúpené alebo licencované z vonkajších zdrojov na základe zásady trhového odstupu, ako aj náklady na poradenské služby a rovnocenné služby použité výlučne na projekt.

                     f)

                     Personálne a administratívne náklady (vrátane režijných nákladov), ktoré vznikli priamo v dôsledku činností výskumu, vývoja a inovácií, vrátane tých činností výskumu, vývoja a inovácií, ktoré sa vzťahujú na prvé priemyselné využitie (1), alebo v prípade infraštruktúrneho projektu tie, ktoré vznikli počas budovania infraštruktúry.

                     g)

                     V prípade pomoci pre projekt prvého priemyselného využitia aj kapitálové a prevádzkové výdavky (CAPEX a OPEX), pokiaľ priemyselné využitie vychádza z činnosti výskumu, vývoja a inovácií (2) a pokiaľ samotné priemyselné využitie zahŕňa veľmi dôležitú zložku výskumu, vývoja a inovácií, ktorá predstavuje neoddeliteľný a nevyhnutný prvok pre jeho úspešnú implementáciu. Prevádzkové výdavky sa musia vzťahovať na takúto zložku projektu.

                     h)

                     Môžu sa uznať aj iné náklady, ak sú odôvodnené a ak sú neoddeliteľne spojené s realizáciou projektu, s výnimkou prevádzkových nákladov, na ktoré sa nevzťahuje písmeno g).

            (1)  Prvým priemyselným využitím sa rozumie rozšírenie pilotných zariadení alebo vybavenie a zariadenia prvé svojho druhu, ktoré sa týkajú etáp nasledujúcich po pilotnej výrobe vrátane fázy testovania, nie však hromadná výroba ani komerčné činnosti.

            (2)  Prvé priemyselné využitie nemusí vykonať rovnaký subjekt, ktorý vykonal činnosti výskumu, vývoja a inovácií, pokiaľ tento subjekt získa práva na využívanie výsledkov z predchádzajúcej činnosti výskumu, vývoja a inovácií a pokiaľ sa činnosť výskumu, vývoja a inovácií a prvé priemyselné využívanie vzťahujú na projekt a sú notifikované spolu.


title: Rozhodnutie Európskej centrálnej banky (EÚ) 2015/2331 zo 4. decembra 2015 o schválení objemu emisie mincí v roku 2016 (ECB/2015/42)

text:
               12.12.2015

               SK

               Úradný vestník Európskej únie

               L 328/121

         ROZHODNUTIE EURÓPSKEJ CENTRÁLNEJ BANKY (EÚ) 2015/2331
   zo 4. decembra 2015
   o schválení objemu emisie mincí v roku 2016 (ECB/2015/42)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 2,
   keďže:

               (1)

               Európska centrálna banka (ECB) má od 1. januára 1999 výhradné právo schvaľovať objem emisie mincí vydávaných členskými štátmi, ktorých menou je euro.

               (2)

               19 členských štátov, ktorých menou je euro, predložili ECB na schválenie svoje odhady objemu euromincí, ktoré sa majú vydať v roku 2016, doplnené vysvetlivkami o použitej metóde odhadu.

               (3)

               Keďže právo členských štátov vydávať euromince je obmedzené objemom emisie, ktorý schvaľuje ECB, členské štáty nemôžu prekročiť objemy schválené ECB bez jej predchádzajúceho súhlasu,

         PRIJALA TOTO ROZHODNUTIE:
   Článok 1
   Schválenie objemu euromincí, ktoré sa majú vydať v roku 2016
   ECB týmto schvaľuje objem euromincí, ktoré majú členské štáty, ktorých menou je euro, vydať v roku 2016, ako je uvedené v tejto tabuľke:

               (v miliónoch EUR)

               Emisia mincí určených na obeh a emisia zberateľských mincí (neurčených na obeh) v roku 2016

               Belgicko

               80,6

               Nemecko

               667,5

               Estónsko

               10,3

               Írsko

               38,8

               Grécko

               79,5

               Španielsko

               276,4

               Francúzsko

               266,0

               Taliansko

               35,0

               Cyprus

               12,1

               Lotyšsko

               20,0

               Litva

               32,3

               Luxembursko

               19,1

               Malta

               9,9

               Holandsko

               52,5

               Rakúsko

               260,0

               Portugalsko

               53,4

               Slovinsko

               30,0

               Slovensko

               17,0

               Fínsko

               45,0

         Článok 2
   Nadobudnutie účinnosti
   Toto rozhodnutie nadobúda účinnosť v deň jeho oznámenia adresátom.
   Článok 3
   Adresáti
   Toto rozhodnutie je adresované členským štátom, ktorých menou je euro.

      Vo Frankfurte nad Mohanom 4. decembra 2015

            Prezident ECB

         Mario DRAGHI


title: 2011/595/EÚ: Rozhodnutie Európskeho parlamentu z  10. mája 2011 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2009

text:
               27.9.2011

               SK

               Úradný vestník Európskej únie

               L 250/205

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2009
   (2011/595/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu Výboru pre zamestnanosť a sociálne veci (A7-0104/2011),

               1.

               schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 46.

      (2)  Ú. v. ES L 248, 16.9.2002, s. 1.

      (3)  Ú. v. ES L 216, 20.8.1994, s. 1.

      (4)  Ú. v. ES L 357, 31.12.2002, s. 72.


title: 2013/558/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2011

text:
               16.11.2013

               SK

               Úradný vestník Európskej únie

               L 308/169

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2011
   (2013/558/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2011 spolu s odpoveďami strediska (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0069/2013),

               1.

               udeľuje riaditeľovi Prekladateľského strediska pre orgány Európskej únie absolutórium za plnenie rozpočtu strediska za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 12.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 314, 7.12.1994, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2011 spolu s odpoveďami strediska (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0069/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Prekladateľského strediska pre orgány Európskej únie (ďalej len „stredisko“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil riaditeľovi strediska absolutórium za plnenie rozpočtu strediska za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval stredisko, aby zabezpečilo súlad s článkom 60 svojho nariadenia o rozpočtových pravidlách prijatím finančných rozhodnutí o operačných výdavkoch; požiadal stredisko, aby predovšetkým zaviedlo prísnejšie kontroly v rámci procesu plánovania verejného obstarávania,

                              —

                              požiadal stredisko, aby preskúmalo tok údajov a nástroje používané na plánovanie rozpočtu a aby zaviedlo kontroly; v tejto súvislosti konštatoval, že plánovanie rozpočtu strediska je založené na excelovských nástrojoch a ručnej alebo automatickej kontrole údajov, čo by mohlo viesť k chybám vo výpočtoch a k nesprávnemu plánovaniu výdavkov a v konečnom dôsledku by to mohlo mať negatívny vplyv na tvorbu cien strediska,

                              —

                              konštatoval, že z 12 „veľmi dôležitých“ odporúčaní Útvaru pre vnútorný audit (IAS) stredisko zamietlo odporúčanie o finančnom výkazníctve; požiadal stredisko, aby orgánu udeľujúcemu absolutórium uvedené zamietnutie vysvetlilo;

                  C.

                  keďže konečný rozpočet strediska na rok 2011 bol 51 299 000 EUR v porovnaní so 55 928 077 EUR v roku 2010, čo predstavuje zvýšenie o 8,27 %,

         Rozpočtové a finančné hospodárenie

                  1.

                  konštatuje, že rozpočet strediska zahŕňa príjmy pozostávajúce z platieb uskutočnených subjektmi, pre ktoré stredisko pracuje, ako aj inštitúciami a orgánmi Únie, s ktorými bola dohodnutá spolupráca výmenou za vykonanú prácu vrátane medziinštitucionálnych činností, a akékoľvek ďalšie príjmy;

                  2.

                  pripomína, že rozpočet strediska na rok 2011 bol 51 299 000 EUR a že výsledok rozpočtového hospodárenia za rok 2011 sa znížil na 1 201 339,13 EUR v porovnaní s 8 319 397,02 EUR v roku 2010, čo predstavuje zníženie o 85,56 %; okrem toho na základe správy Dvora audítorov konštatuje, že zníženie vyplýva najmä z 15 % poklesu príjmov odrážajúceho novú cenovú politiku strediska, ktoré sa snaží o zosúladenie cien produktov s nákladmi na ne;

                  3.

                  na základe správy Dvora audítorov konštatuje, že akumulovaný rozpočtový prebytok sa znížil z 9 231 709,81 EUR v roku 2010 na 2 973 348,94 EUR v roku 2011 a že tento pokles je čistým výsledkom rozpočtového prebytku z roku 2011 a pridelenia prostriedkov do rezerv pre cenovú stabilitu a mimoriadne investície;

                  4.

                  na základe výročnej správy o činnosti strediska konštatuje, že v jeho pôvodnom rozpočte na rok 2011 bolo 46 956 800 EUR predmetom opravného rozpočtu prijatého správnou radou 13. októbra 2011; osobitne konštatuje, že opravný rozpočet mal dvojaký účel:

                              —

                              zahrnúť rozpočtový prebytok z predchádzajúcich rokov, konkrétne sumu 9 231 709,81 EUR a použiť tento prebytok na vytvorenie dvoch výnimočných rezerv, jednej na vývoj nástroja na účinnejšie riadenie dopytu po prekladoch (program E-CdT) (4 325 709,81 EUR) a druhej na to, aby stredisko mohlo udržať stabilné ceny v rokoch 2012 a 2013 (4 906 000 EUR);

                              —

                              prehodnotiť rozpočet v dôsledku významného zníženia prognóz klientov;

                  5.

                  ďalej konštatuje, že výška rezervy pre cenovú stabilitu bola nižšia, ako sa navrhovalo, pretože 1,8 milióna EUR z prebytku sa muselo použiť na vyrovnanie poklesu príjmov od klientov už v roku 2011, a preto konečná suma rezervy bola len 7,4 milióna EUR;

         Záväzky

                  6.

                  na základe výročnej správy o činnosti konštatuje, že celkové záväzky v hlave I v roku 2011 dosiahli 95,12 %, čo predstavuje výrazné zlepšenie oproti roku 2010, kedy sa využilo len 91,5 % rozpočtu (v roku 2009 len 85 %); okrem toho konštatuje, že objem prenesených rozpočtových prostriedkov bol obmedzený a predstavoval len 1,32 % záväzkov;

                  7.

                  na základe výročnej správy o činnosti konštatuje, že celkové záväzky v hlave II v roku 2011 dosiahli 94,44 %, čo predstavuje výrazné zlepšenie oproti roku 2010, kedy sa zaviazalo len 86,30 % rozpočtu (v roku 2009 to bolo 88 %);

                  8.

                  na základe výročnej správy o činnosti konštatuje, že v hlave III sa do konca roku 2011 zaviazalo 99,4 % rozpočtu oproti 80,5 % v roku 2010, a že vysoká miera plnenia rozpočtu je výsledkom znížení vykonaných v opravnom rozpočte;

         Ľudské zdroje

                  9.

                  na základe výročnej správy o činnosti konštatuje, že ku koncu roka 2011 bolo v pláne pracovných miest obsadených 205 miest, čo predstavuje 91,1 % celkového počtu plánovaných pracovných miest; ďalej konštatuje, že v súlade s nepretržitým úsilím strediska o optimalizáciu pracovných metód a zníženie nákladov sa v roku 2011 vykonalo nové preskúmanie všetkých pracovných miest strediska, ktoré viedlo k zníženiu o päť miest od roku 2012 (pri zohľadnení tohto zníženia by bol plán pracovných miest naplnený na 93,18 %);

                  10.

                  konštatuje, že v priebehu roka využili štyria zamestnanci príležitosť na vnútornú mobilitu zamestnancov a zmenili pracovnú pozíciu v stredisku;

         Ochrana údajov

                  11.

                  berie na vedomie, že v roku 2011 stredisko vymenovalo nového úradníka pre ochranu údajov s cieľom zvýšiť nezávislosť tejto funkcie; konštatuje, že počet oznámení zaslaných európskemu dozornému úradníkovi pre ochranu údajov (EDPS) v roku 2011 na predbežnú kontrolu dosiahol štyri, a to v oblasti kamerového dohľadu, disciplinárneho konania, politiky proti obťažovaniu a postupu certifikácie; ďalej konštatuje, že pokiaľ ide o kamerový dohľad, prípad bol uzavretý kladným stanoviskom, pokiaľ ide o disciplinárne konanie a politiku proti obťažovaniu, EDPS boli na jeho žiadosť zaslané doplňujúce informácie, a pokiaľ ide o certifikáciu, na spätnú väzbu EDPS sa stále čaká; vyzýva stredisko, aby naďalej informovalo orgán udeľujúci absolutórium o stave týchto oznámení;

         Postupy obstarávania

                  12.

                  konštatuje, že v súlade s článkom 60 svojho nariadenia o rozpočtových pravidlách stredisko v roku 2010 stanovilo plán obstarávania na rok 2011, ktorý slúži ako rozhodnutie správnej rady strediska o financovaní; okrem toho konštatuje, že plán je neoddeliteľnou súčasťou pracovného programu strediska na rok 2011, ktorý bol schválený správnou radou 27. októbra 2010;

         Účtovný systém

                  13.

                  berie na vedomie, že v máji 2012 bolo v stredisku zavedené účtovanie na základe časového rozlíšenia, čo je systém účtovania, ktorý Komisia používa na rozpočtové účtovníctvo, že účtovník dokončí validáciu účtovného systému v prvom štvrťroku roku 2013; vyzýva stredisko, aby informovalo orgán udeľujúci absolutórium o stave validácie účtovného systému;

                  14.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 12.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 314, 7.12.1994, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 141.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2014/303/EÚ: Rozhodnutie Európskej centrálnej banky z  20. februára 2014 o zákaze menového financovania a úročenia vládnych vkladov národnými centrálnymi bankami (ECB/2014/8)

text:
               28.5.2014

               SK

               Úradný vestník Európskej únie

               L 159/54

         ROZHODNUTIE EURÓPSKEJ CENTRÁLNEJ BANKY
   z 20. februára 2014
   o zákaze menového financovania a úročenia vládnych vkladov národnými centrálnymi bankami

      (ECB/2014/8)

      (2014/303/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 132 ods. 1 druhú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 34.1 druhú zarážku,
   keďže:

               (1)

               Podľa článku 271 písm. d) Zmluvy o fungovaní Európskej únie a článku 35.6 Štatútu Európskeho systému centrálnych bánk a Európskej centrálnej banky v spojení s deviatym bodom odôvodnenia v nariadení Rady (ES) č. 3603/93 (1) je Rada guvernérov poverená posudzovať plnenie povinností národných centrálnych bánk vyplývajúcich zo zmlúv. Rada guvernérov na základe toho monitoruje dodržiavanie zákazu menového financovania pre národné centrálne banky, ako je stanovený v článku 123 Zmluvy o fungovaní Európskej únie. Účelom tohto rozhodnutia je spresniť kritériá, ktoré bude Európska centrálna banka (ECB) v súvislosti s uvedenou monitorovaciou úlohou Rady guvernérov uplatňovať na úročenie vládnych vkladov a vkladov verejných orgánov v ich centrálnej banke, pokiaľ ide o zákaz menového financovania ustanovený v Zmluve.

               (2)

               Za účelom monitorovania dodržiavania zákazu menového financovania ustanoveného v článku 123 Zmluvy o fungovaní Európskej únie bude brať ECB do úvahy úročenie vládnych vkladov, ktoré by nemalo byť vyššie ako úročenie založené na príslušných sadzbách na peňažnom trhu. Toto rozhodnutie vymedzuje sadzby na trhu, ktoré budú fungovať ako horné hranice úročenia vládnych vkladov, a ktoré sa budú od 1. decembra 2014 brať do úvahy pri monitorovaní dodržiavania zmluvy,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „vládou“ sa rozumejú všetky verejné orgány uvedené v článku 123 zmluvy, ako je interpretovaná vo svetle nariadenia (ES) č. 3603/93, okrem úverových inštitúcií vo verejnom vlastníctve, s ktorými v súvislosti so zabezpečením rezerv národnými centrálnymi bankami zaobchádzajú národné centrálne banky a ECB rovnako ako so súkromnými úverovými inštitúciami;

               b)

               „vládnymi vkladmi“ sa rozumejú jednodňové a termínované vklady prijaté národnými centrálnymi bankami od vlády;

               c)

               „trhovou sadzbou pre jednodňové nezabezpečené vklady“ sa rozumie: i) sadzba EONIA (euro overnight index average rate) v súvislosti s jednodňovými vkladmi v eurách a ii) porovnateľná sadzba v súvislosti s jednodňovými vkladmi v inej mene;

               d)

               „trhovou sadzbou pre zabezpečené vklady“ sa rozumie: i) sadzba EUREPO (euro repo market offered rate) s porovnateľnou splatnosťou, ak je k dispozícii, v súvislosti s termínovanými vkladmi v eurách a ii) porovnateľná sadzba v súvislosti s termínovanými vkladmi v inej mene.

         Článok 2
   Úročenie vládnych vkladov a dodržiavanie zákazu menového financovania
   1.   Na účely monitorovania dodržiavania zákazu menového financovania sa uplatňujú tieto horné hranice pre úročenie vládnych vkladov v národných centrálnych bankách:

               a)

               pri jednodňových vkladoch trhová sadzba pre jednodňové nezabezpečené vklady;

               b)

               pri termínovaných vkladoch trhová sadzba pre zabezpečené vklady alebo, ak nie je dostupná, trhová sadzba pre jednodňové nezabezpečené vklady.

         2.   Dodržiavanie horných hraníc uvedených v odseku 1 sa posudzuje vo svetle všetkých relevantných skutočností pre každý prípad jednotlivo.
   Článok 3
   Nadobudnutie účinnosti
   1.   Ustanovenia tohto rozhodnutia uplatňuje ECB od 1. decembra 2014.
   2.   Toto rozhodnutie nadobúda účinnosť 22. februára 2014.

      Vo Frankfurte nad Mohanom 20. februára 2014

            Prezident ECB

         Mario DRAGHI

      (1)  Nariadenie Rady (ES) č. 3603/93 z 13. decembra 1993, ktorým sa stanovujú definície na uplatňovanie zákazov uvedené v článkoch 104 a 104b ods. 1 zmluvy (Ú. v. ES L 332, 31.12.1993, s. 1).


title: Rozhodnutie Rady z 12. júla 1982, ktoré uzatvára Dohodu o medzinárodnej cestnej preprave cestujúcich príležitostnou dopravou autokarmi a autobusmi (ASOR)

text:
Dôležité právne oznámenie

|

31982D0505

Úradný vestník L 230 , 05/08/1982 S. 0038 - 0038 Fínske špeciálne vydanie: Kapitola 7 Zväzok 3 S. 0003  Španielske špeciálne vydanie: Kapitola 07 Zväzok 3 S. 0042  Švédske špeciálne vydanie: Kapitola 7 Zväzok 3 S. 0003  Portugalské špeciálne vydanie Kapitola 07 Zväzok 3 S. 0042

		Rozhodnutie Radyz 12. júla 1982,ktoré uzatvára Dohodu o medzinárodnej cestnej preprave cestujúcich príležitostnou dopravou autokarmi a autobusmi (ASOR)(82/505/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 75,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže dohoda medzinárodnej cestnej preprave cestujúcich príležitostnou dopravou autokarmi a autobusmi (ASOR) sa uzavrela medzi Komisiou v mene Európskeho hospodárskeho spoločenstva a Rakúska, Španielska, Fínska, Nórska, Portugalska, Švédska, Švajčiarska a Turecka v súlade s negociačnými smernicami prijatými Radou;keďže ASOR pomôže zjednodušiť prevádzkovanie príležitostných služieb a podporí turistický ruch v Západnej Európe,PRIJALA TOTO ROZHODNUTIE:Článok 1Dohoda o medzinárodnej cestnej preprave cestujúcich príležitostnou dopravou autokarmi a autobusmi (ASOR) spolu s vyhláseniami pripojenými k záverečnému aktu sú týmto schválené v mene Európskeho hospodárskeho spoločenstva.Texty uvedené v prvom odseku sú pripojené k tomuto rozhodnutiu.Článok 2Predseda Rady uloží akty uvedené v článku 18 dohody [4].V Bruseli 12. júla 1982Za RadupredsedaJ. Nørgaard[1] Ú. v. ES C 31 8.2.1982 s. 1.[2] Ú. v. ES C 182 19.7.1982 s. 27.[3] Stanovisko dodané 26. mája 1982 (ešte nebolo uverejnené v úradnom vestníku).[4] Dátum začiatku platnosti dohody bude uverejnený v Úradnom vestníku Európskych spoločenstiev Generálnym sekretariátom Rady.--------------------------------------------------Dohodao medzinárodnej cestnej preprave cestujúcich príležitostnou dopravou autokarmi a autobusmi (ASOR)RADA EURÓPSKYCH SPOLOČENSTIEV,SPOLKOVÝ PREZIDENT RAKÚSKEJ REPUBLIKY,VLÁDA ŠPANIELSKA,PREZIDENT FÍNSKEJ REPUBLIKY,VLÁDA NÓRSKEHO KRÁĽOVSTVA,VLÁDA PORTUGALSKEJ REPUBLIKY,VLÁDA ŠVÉDSKA,ŠVAJČIARSKA FEDERÁLNA RADA,PREZIDENT TURECKEJ REPUBLIKY,V ZÁUJME podpory rozvoja medzinárodnej dopravy, a najmä zjednodušenia jej organizácie a prevádzky;KEĎŽE medzinárodná preprava cestujúcich po ceste príležitostnými autokarmi a autobusmi je v rámci Európskeho hospodárskeho spoločenstva liberalizovaná nariadením Rady č. 117/66/EHS z 28. júla 1966 o zavedení spoločných pravidiel pre medzinárodnú prepravu cestujúcich autokarmi a autobusmi [1] a nariadením Komisie (EHS) č. 1016/68 z 9. júla 1968 predpisujúcim vzorové kontrolné dokumenty vzťahujúce sa na články 6 a 9 nariadenia Rady č. 117/66/EHS [2];KEĎŽE okrem toho Európska konferencia ministrov dopravy (EKMD) prijala 16. decembra 1969 rezolúciu č. 20 o formulácii všeobecných pravidiel pre medzinárodnú autokarovú a autobusovú dopravu [3], ktorá sa takisto týka liberalizácie niektorej medzinárodnej prepravy cestujúcich príležitostnými autokarmi a autobusmi;KEĎŽE je žiaduce stanoviť opatrenia pre harmonizovanú liberalizáciu služieb medzinárodnej príležitostnej prepravy cestujúcich po ceste a zjednodušiť kontrolné postupy zavedením jediného dokumentu;KEĎŽE je žiaduce zadať príslušné administratívne úlohy týkajúce sa dohody sekretariátu Európskej konferencie ministrov dopravy;ROZHODLI SA stanoviť jednotné pravidlá pre medzinárodnú prepravu cestujúcich po ceste príležitostnými autokarmi a autobusmi,A S TÝMTO CIEĽOM vymenovali za svojich splnomocnených zástupcov:ZA RADU EURÓPSKYCH SPOLOČENSTIEV:M. Herman De Croo,Ministre des Communications du Royaume de Belgique,Président en exercice du Conseil des Communautés européennes;M. G. Contogeorgis,Membre de la Commission des Communautés européennes;SPOLKOVÝ PREZIDENT RAKÚSKEJ REPUBLIKY:M. Karl Lausecker,Ministre fédéral des transports;VLÁDA ŠPANIELSKA:Don Emilio Pan de Soraluce,Ambassadeur;PREZIDENT FÍNSKEJ REPUBLIKY:M. Jarmo Wahlströem,Ministre des Transports;VLÁDA NÓRSKEHO KRÁĽOVSTVA:M. Erik Ribu,Secrétaire général au Ministère des Transports et Communications;VLÁDA PORTUGALSKEJ REPUBLIKY:M. José Carlos Viana Baptista,Ministre du Logement, des Travaux publics et des Transports;VLÁDA ŠVÉDSKA:M. Nils Erik Bramsvik,Sous-secrétaire d'État au Ministère des Communications;ŠVAJČIARSKA KONFEDERÁLNA RADA:M. Leon Schlumpf,Conseiller fédéral,Chef du département fédéral des Transports, des Communications et de l'Énergie;ZA PREZIDENTA TURECKEJ REPUBLIKY:Dr Mustafa A. Aysan,Ministre des Transports,KTORÍ po výmene svojich plných mocí, formálne uznaných za správne a náležité,SA DOHODLI TAKTO:ODDIEL IRozsah platnosti a definícieČlánok 11. Táto dohoda sa vzťahuje na:a) medzinárodnú cestnú prepravu cestujúcich príležitostnou dopravou:- medzi územím dvoch zmluvných strán alebo- začínajúcou sa alebo končiacou sa na území rovnakej zmluvnej strany,- využívajúcu vozidlá registrované na území zmluvnej strany, ktoré na základe svojej konštrukcie a svojho vybavenia sú vhodné na prepravu viac než 9 osôb vrátane vodiča a sú určené na tento účel;b) nevyťažené cesty vozidiel spojených s týmito službami.2. Na účely tejto dohody "medzinárodná preprava" znamená dopravu, ktorá vedie územím najmenej dvoch zmluvných strán.3. Na účely tejto dohody termín "územie zmluvnej strany" pokrýva, ak sa týka Európskeho hospodárskeho spoločenstva, tie územia, kde sa uplatňuje Zmluva o založení Európskeho hospodárskeho spoločenstva, a za podmienok uvedených v zmluve.Článok 21. Na účely tejto dohody príležitostná doprava nepatrí ani do definície pravidelnej dopravy služieb v článku 3, ani do definície kyvadlovej dopravy v článku 4. Zahŕňa:a) uzavreté cesty. t. j. služby, keď sa rovnaké vozidlo používa rovnakou skupinou cestujúcich v priebehu cesty a odváža ich späť na miesto odchodu;b) služby, ktoré sú vyťažené na ceste tam a nevyťažené na ceste späť;c) všetky ostatné služby.2. Okrem výnimiek povolených kompetentnými úradmi príslušnej zmluvnej strany nesmie v priebehu príležitostnej dopravy nastupovať alebo vystupovať po ceste žiaden cestujúci. Tieto služby sa môžu prevádzkovať s určitým stupňom frekvencie a budú sa i naďalej považovať za príležitostnú dopravu.Článok 31. Na účely tejto dohody <>pravidelná doprava<> znamená dopravné služby, ktoré sa poskytujú na prepravu cestujúcich so stanovenou frekvenciou a po stanovených trasách, kde cestujúci môžu nastúpiť a vystúpiť na vopred stanovených zastávkach. Pravidelné služby podliehajú povinnosti rešpektovať už skôr zavedené cestovné poriadky a tarify.2. Na účely tejto dohody služby, nech ich už organizuje ktokoľvek, ktoré zabezpečujú prepravu cestujúcich s vylúčením ostatných cestujúcich a ktoré sa prevádzkujú za podmienok stanovených odseku 1, sa rovnako považujú za pravidelné dopravné služby. Tieto služby, najmä tie, ktoré sa poskytujú na prepravu robotníkov na pracovisko a späť a školopovinných detí do školy a domov, sa nazývajú "osobitné pravidelné služby".3. Skutočnosť, že sa služba môže meniť podľa požiadaviek zákazníkov, neovplyvňuje jej klasifikáciu ako pravidelnej služby.Článok 41. Na účely tejto dohody sa pod pojmom "kyvadlová doprava" rozumejú dopravné služby, keď sa prostredníctvom opakovaných ciest tam a späť vopred vytvorené skupiny cestujúcich prepravujú z jedného miesta odchodu na jedno miesto určenia. Každá skupina pozostávajúca z cestujúcich, ktorí konajú cestu tam, musí byť prepravená späť na miesto odchodu neskoršej cesty.Miesto odchodu a určenie znamenajú miesto, kde sa cesta začína, a miesto, kde sa cesta končí, vo všetkých prípadoch spolu s okolitou lokalitou.2. V priebehu kyvadlovej dopravy nesmú nijakí cestujúci pristupovať alebo vystupovať.3. Prvá spiatočná cesta a posledná cesta tam v sérii kyvadlovej dopravy sú nevyťažené.4. Klasifikáciu dopravnej činnosti ako kyvadlovej dopravy nesmie však ovplyvniť fakt, že po dohode s kompetentnými úradmi sa zmluvná strana alebo strany správajú takto:- cestujúci, bez ohľadu na ustanovenie odseku 1, sa na spiatočnej ceste vracia s inou skupinou,- cestujúci, bez ohľadu na ustanovenie odseku 2, nastupujú a vystupujú v priebehu cesty,- prvá cesta tam a posledná spiatočná cesta zo série kyvadlových ciest sú, bez ohľadu na ustanovenie odseku 3, nevyťažené.ODDIEL IILiberalizačné opatreniaČlánok 51. Príležitostné služby uvedené v článku 2 ods. 1 písm. a) a b) budú vyňaté z požiadaviek na dopravné povolenie na území ktorejkoľvek zmluvnej strany, inej ako tej, v ktorej je vozidlo registrované.2. Príležitostné služby uvedené v článku 2 ods. 1 písm. c) budú vyňaté z požiadaviek na dopravné povolenie na území ktorejkoľvek zmluvnej strany, inej ako tej, v ktorej je vozidlo registrované, v prípade, že:- cesta tam je nevyťažená a všetci cestujúci nastúpia na rovnakom mieste a- cestujúci:a) - vytvoria skupiny na území nezmluvnej strany alebo zmluvnej strany, inej než tej, v ktorej je vozidlo registrované, alebo kde cestujúci nastúpia sformovane v rámci zmlúv o preprave uzavretých pred príchodom na územie druhej zmluvnej strany a- sú prepravovaní po území zmluvnej strany, v ktorej je vozidlo registrované, alebob) - nastúpili už predtým u rovnakého prepravcu za okolností uvedených v článku 2 ods. 1 písm. b) na území zmluvnej strany, kde boli znova vyzdvihnutí a prepravení na územie zmluvnej strany, v ktorej je vozidlo registrované, aleboc) - boli pozvaní cestovať na územie inej zmluvnej strany a náklady dopravy vznikli u osoby vydávajúcej pozvanie. Takíto cestujúci musia vytvoriť homogénnu skupinu, ktorá nebola vytvorená iba s ohľadom na konanie tejto zvláštnej cesty a ktorá je prepravená na územie zmluvnej strany, v ktorej je vozidlo registrované.3. Iba ak podmienky uvedené v odseku 2 nie sú splnené, v prípade príležitostných služieb uvedených v článku 2 ods. 1 písm. c) môžu takéto služby podliehať dopravnému povoleniu na území príslušnej zmluvnej strany.ODDIEL IIIKontrolné dokumentyČlánok 6Dopravcovia prevádzkujúci príležitostné služby vo význame tejto dohody musia, kedykoľvek sú o to požiadaní príslušným schváleným inšpekčným orgánom, vypracovať jazdný list, ktorý tvorí súčasť kontrolného dokumentu vydaného kompetentnými úradmi zmluvnej strany, v ktorej je vozidlo registrované, alebo riadne schválenými agentúrami. Tento kontrolný dokument nahradí existujúce kontrolné dokumenty.Článok 71. Kontrolné dokumenty uvedené v článku 6 sa skladajú z oddeleného zoznamu cestujúcich dvojmo v knihách 25. Kontrolné dokumenty musia zodpovedať modelu uvedenému v prílohe dohody. Táto príloha tvorí integrálnu súčasť dohody.2. Každá kniha a zoznamy cestujúcich ako jej súčasť musia mať číslo. Zoznamy cestujúcich musia byť očíslované postupne od 1 do 25.3. Text na obálke knihy a na zoznamoch cestujúcich musí byť vytlačený v úradnom jazyku alebo vo viacerých úradných jazykoch členského štátu Európskeho hospodárskeho spoločenstva alebo inej zmluvnej strany, v ktorej je použité vozidlo registrované.Článok 81. Kniha uvedená v článku 7 musí znieť na meno dopravcu; nie je prenosná.2. Prvá kópia zoznamu cestujúcich musí byť k dispozícii vo vozidle v priebehu celej cesty, na ktorú sa vzťahuje.3. Prepravca je zodpovedný za správne a riadne vyplnenie zoznamu cestujúcich.Článok 91. Jazdný list musí byť vyplnený dvojmo prepravcom na každú cestu pred začiatkom cesty.2. Na účely poskytnutia mien cestujúcich môže prepravca použiť zoznam už vyhotovený na osobitnom liste, ktorý bude trvalo umiestnený na určenom mieste pod položkou č. 6 v zozname cestujúcich. Pečiatka prepravcu, ak je to potrebné, podpis prepravcu alebo vodiča vozidla musia byť umiestnené naprieč zoznamu na osobitnom liste i zoznamu cestujúcich.3. Pre služby zahŕňajúce nevyťaženú cestu tam, uvedenú v článku 5 ods. 2 tejto dohody, sa zoznam cestujúcich doplní, ako je uvedené v odseku 2, v čase, keď cestujúci nastupujú.Článok 10Kompetentné úrady vo dvoch alebo viacerých zmluvných stranách môžu bilaterálne alebo multilaterálne dohodnúť, že jazdný list pod položkou č. 6 zoznamu cestujúcich sa nemusí vypracovať. V tomto prípade musí byť uvedený počet cestujúcich.Článok 111. Vzor s pevnými zelenými doskami, obsahujúci text vzoru na opaku obálky kontrolného dokumentu uvedeného v prílohe k tejto dohode vo všetkých oficiálnych jazykoch zmluvných strán, musí byť k dispozícii vo vozidle.2. "Text vzorového kontrolného dokumentu v anglickom, dánskom, fínskom, francúzskom, gréckom, holandskom, nemeckom, nórskom, portugalskom, španielskom, švédskom, talianskom a tureckom jazyku."3. Tento vzor musí byť predložený, kedykoľvek oň požiada schválený inšpekčný orgán.Článok 12Bez ohľadu na ustanovenie článku 6 kontrolné dokumenty používané na príležitostné služby pred začatím platnosti tejto dohody sa musia používať dva roky po začatí platnosti podľa článku 18 ods. 2.ODDIEL IVVšeobecné a záverečné ustanoveniaČlánok 131. Kompetentné úrady v zmluvných stranách prijmú opatrenia nevyhnutné na implementáciu tejto dohody.Tieto opatrenia musia zahŕňať najmä:- organizáciu, postup a prostriedky kontroly, pokuty za každý priestupok,- obdobie platnosti knihy,- spracovanie a vypĺňanie prvej kópie a duplikátu zoznamu cestujúcich,- určenie kompetentných úradov uvedených v článkoch 2, 6, 10 a 14, ako aj úradov uvedených v článku 6,- ak sa vyžaduje, pečiatkovanie cestovného dokladu schváleným inšpekčným úradníkom.2. Opatrenia prijaté podľa odseku 1 budú oznámené sekretariátu Európskej konferencie ministrov dopravy (EKMD), ktorá o nich bude informovať ostatné zmluvné strany.Článok 141. Kompetentné úrady zmluvných strán musia zabezpečiť, aby dopravcovia rešpektovali ustanovenia tejto dohody.2. V súlade so svojimi vnútroštátnymi právnymi predpismi sa budú vzájomne informovať o priestupkoch spáchaných na ich území dopravcami, ktorí pôsobia na území inej zmluvnej strany, a ak je to nevyhnutné, o udelených pokutách.Článok 15Ustanovenia článkov 5 a 6 sa nebudú uplatňovať, ak dohody alebo iné dohovory, ktoré sú v platnosti alebo sa majú uzavrieť medzi dvoma alebo viacerými zmluvnými stranami, zaručujú liberálnejšie zaobchádzanie. Podmienky dohody alebo iné platné dohody medzi dvoma alebo viacerými zmluvnými stranami sa budú vzťahovať, pokiaľ ide o Európske hospodárske spoločenstvo, na dohody a ostatné dohovory, ktoré boli uzatvorené členskými štátmi spoločenstva."dohodami nebo jinými ujednáními, které jsou uzavřeny mezi dvěma či více smluvními stranami" rozumějí dohody nebo jiná ujednání uzavřené členskými státy Evropského hospodářského společenství.Článok 161. V prípade, ak to na základe realizácie tejto dohody alebo opatrení prijatých podľa článku 13 bude potrebné, môže každá zmluvná strana požiadať o stretnutie strán dohody s cieľom spoločnej porady o problémoch a návrhu riešenia.2. Predsedníctvo na stretnutiach uvedených v odseku 1 bude vykonávať Európske hospodárske spoločenstvo a ďalšia zmluvná strana nominovaná na tento účel.3. Žiadosti o zvolanie stretnutia podľa odseku 1 musia byť adresované sekretariátu EKMD.4. Sekretariát EKMD musí ihneď informovať zmluvné strany o žiadostiach uvedených v odseku 1; ak sa tieto žiadosti o zvolanie stretnutia v priebehu štyroch týždňov nestiahnu, sekretariát EKMD po uplynutí tejto lehoty určí dátum a miesto stretnutia po dohode s predsedajúcim, ktorý vykonáva túto funkciu od posledného plenárneho zasadania, a zvolá toto stretnutie v čo najkratšom termíne.Článok 171. Pri podpise dohody každá zmluvná strana môže deklarovať oznámením ostatným zmluvným stranám prostredníctvom sekretariátu EKMD, že sa necíti viazaná článkom 5 ods. 2 písm. b) dohody. V tomto prípade ostatné zmluvné strany nebudú viazané článkom 5 ods. 2 písm. b) s ohľadom na zmluvné strany, ktoré oznámili takúto výhradu.2. Deklaráciu uvedenú v odseku 1 možno kedykoľvek stiahnuť oznámením adresovaným ostatným zmluvným stranám prostredníctvom sekretariátu EKMD.Článok 181. Túto dohodu musia schváliť alebo ratifikovať zmluvné strany v súlade s vlastnými postupmi. Úradné listiny o schválení alebo ratifikácii uložia zmluvné strany na sekretariáte EKMD.2. Táto dohoda nadobudne platnosť, keď ju päť zmluvných strán vrátane Európskeho hospodárskeho spoločenstva schváli alebo ratifikuje prvým dňom tretieho mesiaca nasledujúcim po dátume, v ktorom bude uložená piata úradná listina schválenia alebo ratifikácie.3. Táto dohoda nadobudne platnosť pre každú zo zmluvných strán, ktorá ju schváli alebo ratifikuje po jej nadobudnutí platnosti stanovenej v odseku 2, prvý deň tretieho mesiaca nasledujúci po dátume, v ktorom príslušné zmluvné strany uložili svoje úradné listiny o schválení alebo ratifikácii na sekretariáte EKMD.4. Ustanovenia časti II a III tejto dohody budú v platnosti sedem mesiacov po nadobudnutí platnosti dohody, ako je to špecifikované v odsekoch 2 a 3.Článok 191. Ak táto dohoda bude v platnosti tri roky za podmienok stanovených v článku 18 ods. 2, môže ktorákoľvek zmluvná strana prostredníctvom oznámenia adresovaného sekretariátu EKMD požiadať o zvolanie konferencie na účely revízie dohody. Sekretariát musí ihneď informovať ostatné zmluvné strany o žiadosti a stanoviť dátum a miesto konferencie po dohode s predsedajúcim, ktorý je vo funkcii od posledného plenárneho zasadania, a zvolať túto konferenciu v najkratšej možnej lehote. Na predsedníctvo týchto konferencií sa v súlade s vnútroštátnymi právnymi predpismi analogicky vzťahujú ustanovenia článku 16 ods. 2.2. Pokiaľ ide o schválenie alebo ratifikáciu revízie dohody medzi všetkými príslušnými zmluvnými stranami a nadobudnutie platnosti tejto dohody, platia ustanovenia článku 18.Článok 201. Táto dohoda sa uzatvára na obdobie piatich rokov od začiatku jej platnosti.2. Každá zmluvná strana môže individuálne vypovedať túto dohodu, ak to oznámi rok dopredu od 1. januára súčasným oznámením ostatným zmluvným stranám prostredníctvom sekretariátu EKMD. Dohodu však nemožno vypovedať v priebehu prvých štyroch rokov, ako je to stanovené v článku 18 ods. 2.3. Ak päť zmluvných strán vrátane Európskeho hospodárskeho spoločenstva nevypovedá túto dohodu, jej trvanie bude po vypršaní uvedeného päťročného obdobia v odseku 1 automaticky predĺžené na ďalšie päťročné obdobie.Článok 21Táto dohoda, vypracovaná vo francúzskom jazyku, ktorej text je autentický, bude uložená v archívoch sekretariátu EKMD, ktorý odovzdá overenú kópiu každej zo zmluvných strán.Na dôkaz toho splnomocnení zástupcovia podpísali túto dohodu.V Dubline dvadsiateho šiesteho mája tisíc deväťsto osemdesiatdvaZa Radu Európskych spoločenstiev+++++ TIFF +++++Za spolkového prezidenta Rakúskej republiky+++++ TIFF +++++Za španielsku vládu+++++ TIFF +++++Za prezidenta Fínskej republiky+++++ TIFF +++++Za vládu Nórskeho kráľovstva+++++ TIFF +++++Za vládu Portugalskej republiky+++++ TIFF +++++Za švédsku vládu+++++ TIFF +++++Za Švajčiarsku radu konfederácie+++++ TIFF +++++Za prezidenta Tureckej republiky+++++ TIFF +++++[1] Ú. v. ES 147, 9.8.1966, s. 2688/66.[2] Ú. v. ES L 173, 22.7.1968, s. 8.[3] Zväzok rezolúcií EKMD, 1969, s. 67; zväzok rezolúcií EKMD, 1971, s. 133.--------------------------------------------------Záverečný aktZástupcoviaRADY EURÓPSKYCH SPOLOČENSTIEV,SPOLKOVÉHO PREZIDENTA RAKÚSKEJ REPUBLIKY,VLÁDY ŠPANIELSKA,PREZIDENTA FÍNSKEJ REPUBLIKY,VLÁDY NÓRSKEHO KRÁĽOVSTVA,VLÁDY PORTUGALSKEJ REPUBLIKY,VLÁDY ŠVÉDSKA,ŠVAJČIARSKEJ FEDERÁLNEJ RADY,PREZIDENTA TURECKEJ REPUBLIKYna stretnutí v Dubline dvadsiateho šiesteho mája tisíc deväťsto osemdesiatdva podpísali Dohodu o medzinárodnej preprave cestujúcich príležitostnými autokarmi alebo autobusmi (ASOR),v čase podpísania dohody vzali na vedomie a schválili nasledujúce vyhlásenia:1. Vyhlásenie zmluvných strán týkajúce sa uplatňovania dohody;2. Vyhlásenie Európskeho hospodárskeho spoločenstva týkajúce sa článku 5 dohody;3. Vyhlásenie zmluvných strán o rozvoji dohody.V Dubline dvadsiateho šiesteho mája tisíc deväťsto osemdesiatdvaZa Radu Európskych spoločenstiev+++++ TIFF +++++Za prezidenta Rakúskej spolkovej republiky+++++ TIFF +++++Za vládu Španielska+++++ TIFF +++++Za prezidenta Fínskej republiky+++++ TIFF +++++Za vládu Nórskeho kráľovstva+++++ TIFF +++++Za vládu Portugalskej republiky+++++ TIFF +++++Za vládu Švédska+++++ TIFF +++++Za Federálnu radu Švajčiarska+++++ TIFF +++++Za prezidenta Tureckej republiky+++++ TIFF +++++--------------------------------------------------Vyhlásenie zmluvných strán týkajúce sa uplatňovania dohodyZmluvné strany súhlasia s tým, aby sa liberalizačné opatrenia uvedené v článku 5 ods. 2 dohody uplatňovali len medzi zmluvnými stranami, ktoré uplatňujú ustanovenia Európskej dohody o práci posádok vozidiel v medzinárodnej cestnej doprave (AETR) od 1. júla 1970, alebo s nimi ekvivalentné opatrenia podľa AETR pre príležitostné prepravy riadené touto dohodou.Každá zmluvná strana, ktorá zamýšľa z uvedených dôvodov prijať opatrenia týkajúce sa neuplatňovania alebo zastavenia liberalizačných ustanovení uvedených v článku 5 ods. 2 dohody, vyhlasuje týmto, že je pripravená poradiť sa, predtým než prijme tieto opatrenia, s príslušnou zmluvnou stranou.--------------------------------------------------Vyhlásenie Európskeho hospodárskeho spoločenstva týkajúce sa článku 5 dohodyVzhľadom na článok 5 Európske hospodárske spoločenstvo vyhlasuje, že liberalizačné opatrenia uložené pre vstup prázdneho vozidla na územie inej zmluvnej strany s cieľom nástupu cestujúcich na spiatočnú cestu na územie zmluvnej strany, kde je vozidlo registrované, sa použijú len vtedy, keď ide o návrat na územie Európskeho hospodárskeho spoločenstva pri spiatočných cestách do členského štátu, kde je vozidlo registrované.--------------------------------------------------Vyhlásenie zmluvných strán o rozvíjaní dohodyZmluvné strany vyhlasujú, že liberalizačné opatrenia uvedené v článku 5 dohody sú v súlade s požadovaným rozvojom medzinárodnej osobnej dopravy a vzhľadom na príležitostnú prepravu predstavujú významný príspevok k prevádzkovaniu takých prepráv. V kontexte tejto dohody a bilaterálnych dohôd sa pokúsia, vzhľadom na pokrok v harmonizácii podmienok súťaže, rozšíriť rozsah tejto liberalizácie na základe získaných skúseností. Zmluvné strany ďalej vyhlasujú, že vyvinú všetko úsilie na to, aby zjednodušili vydávanie povolení vyžadovaných pre uvedené prepravy v článku 5 ods. 3 dohody.--------------------------------------------------